Diari Oficial de la Generalitat Valenciana


Sumari del DOGV 6844, del 21-08-2012 (2012/8031)

RESOLUCIÓ de 8 d'agost de 2012, del director general d'Universitat, Estudis Superiors i Ciència, per la qual s'autoritza Barreira Art i Disseny com a centre autoritzat superior d'ensenyances artístiques de Disseny.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6844

Data del DOGV
:   21-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8031


Data del document
:   08-08-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 8 d'agost de 2012, del director general d'Universitat, Estudis Superiors i Ciència, per la qual s'autoritza Barreira Art i Disseny com a centre autoritzat superior d'ensenyances artístiques de Disseny. [2012/8031]  
El centre Barreira Art i Disseny va sol·licitar per mitjà d'un escrit dirigit a la Conselleria d'Educació, Formació i Ocupació l'inici de l'expedient per a l'autorització administrativa com a centre privat per a impartir ensenyances artístiques superiors de Disseny, disposant del corresponent informe tècnic favorable emés pel Servici d'Infraestructures i Gestió Patrimonial de la Subsecretaria de la Conselleria d'Educació, Formació i Educació.   
El Consell de Direcció de l'Institut Superior d'Ensenyances Artístiques de la Comunitat Valenciana, en la seua reunió de data 11 de juny de 2012, va tindre coneixement de la dita sol·licitud d'autorització, i es va pronunciar favorablement respecte d'això.  
Vista la proposta de la directora de l'Institut Superior d'Ensenyances Artístiques de la Comunitat Valenciana.   
En virtut del que disposa la Llei Orgànica 2/2006, de 3 de maig, d'Educació, i de conformitat amb el que establix el Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació, i fent ús de les atribucions que em conferix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació resolc:  
  
Primer  
Autoritzar Barreira Art i Disseny com a centre autoritzat superior d'ensenyances artístiques de Disseny.  
  
Segon  
Barreira Art i Disseny, amb seu en el carrer Sant Jacint, números 1 i 3 de València, es regirà pel que disposa la Llei Orgànica 2/2006, de 3 de maig, d'Educació, i les normes que en el seu desplegament dicten l'Estat i la Generalitat; pel Reial Decret 303/2010, de 15 de març, pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació i pel Decret 48/2011, de 6 de maig, del Consell, pel qual s'establix l'ordenació de les ensenyances artístiques superiors i es determina el marc normatiu per a la implantació dels plans d'estudis corresponents als títols oficials de graduat o graduada en les diferents ensenyances artístiques superiors, en l'àmbit de la Comunitat Valenciana.  
  
Tercer  
Les ensenyances artístiques superiors oficials de grau en Disseny que s'impartiran en el dit centre, s'autoritzaran mitjançant una orde de la Conselleria d'Educació, Formació i Ocupació.  
  
Quart  
Del que disposen les disposicions anteriors es traslladarà al registre de centres de la Conselleria d'Educació, Formació i Ocupació perquè es realitzen les oportunes inscripcions.  
  
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació, de la Conselleria d'Educació, Formació i Ocupació, en el termini d'un mes a comptar de la seua publicació en el Diari Oficial de la Comunitat Valenciana.  
  
València, 8 d'agost de 2012.- El director general d'Universitat, Estudis Superiors i Ciència: José Miguel Saval Pérez.